Valentin Diaz

Valentin Diaz (født 1. november 1845 i Paoay i  Ilocos Norte på Filippinene, død i 1916), filippinsk nasjonalist, en av grunnleggerne av det filippinske hemmelige revolusjonære selskap Katipunan. 

Valentin Diaz kom fra Ilocos Norte, lengst nord på Filippinene. Han sluttet seg til La Liga Filipina da dette nasjonalistiske forbundet ble grunnlagt av Jose Rizal i Manila i 1892. Han var også en av dem noen få dager etter, den 7. juli 1892 grunnla det filippinske hemmelige revolusjonære selskap Katipunan, sammen med Andres Bonifacio. Han ble organisasjonens kasserer.

Han var en av undertegnere av Biak-na-Bato-pakten med det spanske kolonistyre i desember 1897, og fulgte andre revolusjonsledere, som general Emilio Aguinaldo, i eksil til Hongkong.

Kategori:Filippinske opprørsledere
Kategori:Personer fra Ilocos Norte